- kuna  klassikaline reguleerimisviis pole alati kõige asjakohasem, peab komisjon oma iga-aastases töökavas esitama selliste ettepanekute nimekirja, mille suhtes võib kohaldada alternatiivset reguleerimist. Parlamendile tuleb esitada nende poliitikameetmete nimekiri, mille puhul komisjon on kasutanud alternatiivseid reguleerimise viise, sh hinnang selliste reguleerimisviiside edukuse või ebaedukuse kohta ning kuidas nad on mõjutanud konkreetset olukorda, täpsemalt töötajate ja tarbijate õigusi, sotsiaalset ühtekuuluvust,  ausat konkurentsi, kasvu edendamist ja ELi konkurentsipositsiooni. Samuti tuleb esitada meetmete selged eesmärgid ja konkreetsed tähtajad, aga ka sanktsioonid nõuete täitmata jätmise eest (16. detsembri 2003. aasta institutsioonidevaheline kokkulepe parema õigusloome kohta ja 22. detsembri 1998. aasta institutsioonidevaheline kokkulepe õigusaktide väljatöötamise kvaliteedi kohta);